Sabinet | Volume 113, Issue 3241
Volume 113, Issue 3241, 2010
Die Kerkblad - Volume 113, Issue 3241, November 2010
Volume 113, Issue 3241, November 2010
God maak alles nuut! : uit die Woord
Author Mechiel Venter
Source: Die Kerkblad 113, pp 4 –5 (2010)
Ons praat maklik oor die tyd waarin ons vandag lewe as 'n tyd van terrorisme, spanning en vrees. Ons is onseker oor wat met ons kan gebeur. Kyk maar net na al die veiligheidsmaatreëls.
Kenmerke van die Christen : redaksioneel
Source: Die Kerkblad 113, pp 6 –7 (2010)
Elke belydende lidmaat het in die katkisasiejare geleer wat die kenmerke van die ware en die valse kerk is (Art. 29, Nederlandse Geloofsbelydenis). Die kenmerke van die ware kerk is: (1) die suiwere prediking van die Woord, (2) die suiwere bediening van die sakramente en (3) die suiwere toepassing van die kerklike tug. Aan die hand van hierdie drie eienskappe kan die ware kerk met sekerheid teenoor die valse kerk uitgeken word.
Toewyding is noodsaaklik! : hoofartikel
Source: Die Kerkblad 113, pp 8 –9 (2010)
As gelowiges praat ons per geleentheid oor toewyding. In ons gesprekke met ons kinders word dit hulle op die hart gedruk dat hulle in hulle skoolwerk met toewyding moet besig wees. In ons verskillende beroepe motiveer ons onsself om met toewyding ons werk te doen.
Prediking mag nie swig voor verbruikerskultuur : brandpunt
Author Benno Zuiddam
Source: Die Kerkblad 113, pp 10 –11 (2010)
Skrywer het meer as 20 jaar gelede as joernalis afgestudeer oor die onderwerp "die predikant as massakommunikator". Ek het tot die gevolgtrekking gekom dat prediking, die spreek namens God, eintlik die hoogste vorm van kommunikasie is.
God maak mense nuut : fokusartikel
Source: Die Kerkblad 113, pp 12 –13 (2010)
Die nuwe mens is iemand wie se lewe nuwe inhoud en koers gekry het. 'n Uitsiglose bestaan word met een van nuwe perspektiewe en nuwe verwagtings vervang. Die nuwe mens is iemand met 'n nuwe hart, 'n nuwe liefde, 'n nuwe gesindheid. Hy word nuut in al sy verhoudinge: tot sy dagtaak, homself, die wêreld waarin hy woon ... tot God en sy medemens. Letterlik alles word beter as voorheen. Hoe oordeel jy oor hierdie vernuwing van die mens? Klink dit vir jou na wensdenkery? Sien ons dan nie presies die teendeel elke dag rondom ons nie, waar die ou Adam alles behalwe dood, eintlik springlewendig, is nie? Klink dit dalk net te goed om waar te wees? Iets ongehoords?
My godsdiens is nuut : fokusartikel
Author Paul Geertsema
Source: Die Kerkblad 113, pp 14 –15 (2010)
Wie ken nie daardie opgewonde gevoel as jy iets nuuts gekry het nie ... 'n nuwe motor, 'n nuwe rok, 'n nuwe selfoon? Maar gou verdwyn die opwinding en die vreugde, want die nuwigheid verbrokkel, die motor raak onklaar, die rok raak oudmodies en 'n beter selfoon is gou-gou op die mark beskikbaar.
'n Nuwe uitkyk op die lewe : fokusartikel
Source: Die Kerkblad 113, pp 16 –17 (2010)
Die probleem is dat mense eers inkyk en dan uitkyk. Hulle kyk in en dit maak seer. Hulle sien 'n honger mannetjie of vroutjie. Hierdie hongerte laat die persoon skreeu. Nie na kos nie, maar na liefde, na aanvaarding, na sekuriteit en respek.
My verhouding met my naaste is nuut : fokusartikel
Author Peet J. Van Der Walt
Source: Die Kerkblad 113, pp 18 –19 (2010)
Elke mens leef in 'n verhouding met sy naaste. Huweliksmaats leef in 'n verhouding met mekaar; ouers en kinders leef in verhoudings met mekaar; ons en ons vriende leef in verhoudings met mekaar, ensovoorts.
Skepping of evolusie : diskussie
Source: Die Kerkblad 113, pp 20 –21 (2010)
Die debat oor skepping en evolusie is van die grootste belang. Ons moet besef dat ons uitkyk op die lewe, ons lewens- en wêreldbeskouing, bepaal word daardeur wat ons glo oor ons oorsprong en ons bestemming. As ons willekeurige prosesse en toevallighede in die plek van God en sy regering van die wêreld aanvaar, dan mis ons nie net ons doel nie, maar bestaan daar ook geen basis meer vir reg en verkeerd nie. Dan bepaal jy self wat jy gaan doen en maak jy self jou eie reëls. Daarom moet moraliteit by aanvaarding van die evolusionistiese lewens- en wêreldbeskouing agteruitgaan. Daarom dat die mens wat God nie meer ken en dien nie dit so gerieflik vind om die evolusionistiese filosofie as sy lewens- en wêreldbeskouing te aanvaar.
Evolusie ook maar skepping? : diskussie
Author Marinus Wijnbeek
Source: Die Kerkblad 113, pp 22 –24 (2010)
Het die Here nou alles gemaak soos dit in Genesis 1 staan of nie? Maak die bevindings van die natuurwetenskappe mense al hoe meer ongelowig of nie? Is daar foute in die Skrif? Wat en wie het die Heilige Gees dan geïnspireer en wat nie? Hierdie vrae en seker nog baie ander stel baie gelowiges wat aan die Skrif as goddelike openbaring vashou.
Natuurwetenskaplike kennis en Genesis 1 : diskussie
Author Pieter H. Stoker
Source: Die Kerkblad 113, pp 25 –26 (2010)
Die primêre doel van God se Woord is nie om aan ons te vertel hoe die natuur werk nie. Waarom sou God aan ons dinge openbaar as ons dit self kon uitgevind het, byvoorbeeld deur die wetenskaplike metode? God wil deur sy Woord aan ons inligting oor dinge gee wat ons nie op 'n ander wyse kan bekom nie, soos dat God alles geskep het, dat God man en vrou na sy Beeld geskep het, dat die mens in sonde verval het, dat God ná die sondvloed sy verbond met die mens hernu het, dat die mens deur Christus se lyding en kruisiging met God versoen is en dat die verloste mens op grond van die opstanding en hemelvaart van Christus die hoop het op 'n nuwe, verheerlikte lewe ná Christus se wederkoms en herskepping van hemel en aarde. Hierdie eenmalige gebeurtenisse kan nie deur die wetenskaplike metode ontdek word nie.
Kan ek natuurwetenskaplike teorieë glo? : diskussie
Author J.P.L. (Jakkals) Reinecke
Source: Die Kerkblad 113, pp 27 –29 (2010)
Die doel van hierdie artikel is om iets oor die aard van natuurwetenskaplike teorieë te vertel en te verduidelik hoe hierdie teorieë beoordeel moet word. Ons leef in 'n era waarin veral die natuurwetenskappe en die groot kind van die natuurwetenskappe, die tegnologie, 'n byna oorheersende rol in ons lewens speel. Ons hoor feitlik daagliks hoe belangrik dit is dat meer (goeie) leerlinge Wiskunde en Wetenskap moet neem, want sonder tegnologies-geskoolde mannekrag sal ons land nie verder ontwikkel nie.
Geloof in die Woord en aanvaarding van wetenskaplike feite : diskussie
Author Gert Van Heerden
Source: Die Kerkblad 113 (2010)
In die lig van die geloofsverklaring van proff. Moraal en Reinecke - "Vir baie mense gaan dit net om 'n Skepper-God, maar vir ons is Hy ook 'n persoonlike God" - as hulle oor skepping en evolusie praat, neem ek vrymoedigheid om enkele opmerkings te maak oor hulle artikel in reaksie op prof. PP Krüger. Omdat 'n hantering van al die stellings spasierowend sal wees, beperk ek my tot enkele aspekte.
Informasie en evolusie : diskussie
Author Loutjie Coetzee
Na aanleiding van die debat in Die Kerkblad waar van die artikels daarop neerkom dat die natuurwetenskap evolusionisme ondersteun, 'n kort reaksie vanuit my navorsingsterrein in die informasie-tegnologie.
Verootmoediging (1) : God se oordeel oor Israel : skrifstudie
Author D.H.P. Wijnbeek
Source: Die Kerkblad 113, pp 32 –33 (2010)
Waar ons land vandag so geteister word deur 'n verskriklike vlaag van geweld en misdaad, is dit 'n troos om te weet dat God in sy heiligheid afreken met hulle wat so in haat lewe en niemand in hulle wrede en ongetemde haat ontsien nie. Daarom is die Godsprake oor Edom wat so verskriklik gehandel het met hulle broervolk in hulle uur van uiterste nood 'n boodskap wat 'n mens voor God stil maak. Die heilige God se heerskappy is 'n regverdige heerskappy en 'n heerskappy wat jou voor Hom klein maak. Maar dis nie al waaroor dit gaan wanneer ons ons voor God verootmoedig nie. Dit gaan immers nie net oor wat die heilige God met "hulle", die misdadigers en moordernaars, sal doen nie; sy heerskappy is 'n heilige heerskappy oor alle mense. Wanneer ons dus in Esegiël 35 lees van die verskriklike oordeel oor wat Edom aan hulle broervolk gedoen het, toe Babel Jerusalem aangeval het, moet ons ook met erns besin oor die feit dat Jerusalem in ballingskap gegaan het. Daarom moet ons in ons verootmoediging nie net nadink oor "hulle" nie; ons moet ook eerlik besin oor waar "ons" staan.
Ons broeders en susters in Zimbabwe : van oraloor
Authors: C.J. (Cornel) Nagel and Herman Steyn
Source: Die Kerkblad 113, pp 34 –35 (2010)
Wat 'n kontras was hierdie winter met dié van verlede jaar! Die land was toe swart gebrand, verder as wat ons op ons reise kon sien. 'n Koerant in Bulawayo het bevestig: van Beitbrug tot Victoria-waterval ... Vanjaar was daar ná goed verspreide reën en min brande, pragtige weiding. Daar was redelike tot goeie oeste. Wat tabak betref, selfs die beste in jare.
Source: Die Kerkblad 113, pp 38 –39 (2010)
Maandeliks is dit vir Die Kerkblad 'n groot vreugde om die emerituspredikante, hulle eggenotes en die emeritusweduwees wat 80 jaar en ouer is, geluk met hulle verjaardae. God sê: "Die getal van ons jare kan 70 wees, of as ons sterk is, 80." Totius het dit in Psalm 90 berym: "Die sterkste klim ten hoogste tot die top van sewentig of tagtig jare op." Ons wil in November die volgende broeder en susters gelukwens.